REPUBLIKA HRVATSKA
      KOPRIVNIČKO-KRIŽEVAČKA ŽUPANIJA
                        O P Ć I N A   L E G R A D
                          OPĆINSKI NAČELNIK
    
KLASA: 406-01/18-01/03
URBROJ: 2137/10-18-13
Legrad, 19. srpnja 2018.

	Na temelju članka 10. stavka 4. Pravilnika o jednostavnoj nabavi, roba, usluga i radova te provedbi projektnih natječaja Općine Legrad, KLASA: 023-05/17-01/01, URBROJ: 2137/10-17-2 od 20. ožujka 2017. godine, objavljuje se 

OBAVIJEST O DOSTAVI POZIVA ZA DOSTAVU PONUDE

NARUČITELJ: Općina Legrad, Trg Svetog Trojstva 52A, 48317 Legrad,
                             OIB: 95039920703	
OSOBA ZA KONTAKT: Ivan Sabolić, mag.pol., tel. 048/835-051, mob. 099-204-3338,
                                                      e-mail: opcina-legrad@kc.t-com.hr

PREDMET NABAVE I OPIS: Uređenje vanjskog dijela dječjeg igrališta u Dječjem vrtiću u Legradu koje se odnosi na pripremne radove te dobavu i montažu igrala, urbane oprem te dobavu i sadnju biljnog materijala, sukladno Troškovniku koji je prilog ovog Poziva.   
	 
POČETAK NABAVE: odmah po potpisu ugovora.

ZAVRŠETAK NABAVE: najkasnije do 1. listopada 2018. godine.

MJESTO DOBAVE I MONTAŽE: Legrad, Trg Svetog Trojstva 45.

OPIS PREDMETA NABAVE I TEHNIČKE SPECIFIKACIJE: navedeno u Troškovniku projekta uređenja vanjskog dijela dječjeg igrališta u Dječjem vrtiću u Legradu.

PROCIJENJENA VRIJEDNOST NABAVE: 197.950,00 kuna, bez PDV-a.

ROK, NAČIN I UVJETI PLAĆANJA: plaćanje će se obaviti na temelju primljenog 
računa po izvršenoj primopredaji isporučene i postavljene opreme u roku 30 dana za udio koji financira Općina, a preostali dio koji financira Ministarstvo regionalnog razvoja i fondova EU i Ministarstvo za demografiju, obitelj, mlade i socijalnu politiku u roku 5 dana od doznake sredstava na račun Općine.  
	
UVJETI SPOSOBNOSTI:
Dokaz o sposobnosti za obavljanje profesionalne djelatnosti – dokaz o upisu u sudski, obrtni, strukovni ili drugi odgovarajući registar države poslovnog nastana gospodarskog subjekta – dostavlja se izvod u neovjerenoj preslici.

JAMSTVA:
1)	Jamstvo za uredno ispunjenje ugovora: ponuditelj u ponudi dostavlja izjavu da će  prilikom potpisa ugovora dostaviti jamstvo za uredno ispunjenje ugovora.
Jamstvo za uredno ispunjenje ugovora dostavlja ponuditelj čija će ponuda biti odabrana. 
Jamstvo za uredno ispunjenje ugovora dostavlja se u obliku bjanko zadužnice popunjene i ovjerene sukladno Pravilniku o obliku i sadržaju bjanko zadužnice („Narodne novine“ broj 115/12) koja će svojom vrijednosti pokriti (najmanje) 5 % (pet posto) ugovorene ukupne cijene ponude sa porezom na dodanu vrijednost i rokom valjanosti 30 dana dužim od roka izvršenja ugovora.
	
PONUDI JE POTREBNO PRILOŽITI:
1.	Obrazac Ponude (iz priloga Poziva),
2.	Dokaz poslovne sposobnosti – neovjerena preslika (neovjerenom preslikom smatra se i neovjereni ispis elektroničke isprave),
3.	Izjavu o dostavi jamstva za uredno ispunjenje ugovora – original, potpisana i ovjerena (iz priloga Poziva),
4.	Popunjen Troškovnik radova (ponudbeni troškovnik), potpisan i ovjeren od osobe ovlaštene za zastupanje.

KRITERIJ ODABIRA PONUDE: najniža cijena uz obvezu ispunjenja svih uvjeta i zahtjeva navedenih u pozivu.

ROK VALJANOSTI PONUDE: 60 dana od dana donošenja odluke o odabiru.

NAČIN IZVRŠENJA: sa odabranim ponuditeljem sklopit će se ugovor o predmetu nabave.

ROK ZA DOSTAVU PONUDA: 8 dana od dana objave obavijesti o dostavi poziva na internetskoj stranici Općine Legrad, www.opcinalegrad.hr.

DOSTAVA PONUDA: Ponude se dostavljaju u zatvorenoj omotnici, poštom preporučeno ili se predaju osobno u Jedinstveni upravni odjel Općine Legrad na adresi: Trg Svetog Trojstva 52A, Legrad u vremenu: ponedjeljak od 7.00 do 17.00 sati, utorak-četvrtak od 7.00 do 15.00 sati, petak od 7.00 do 13.00 sati. 
	Poštom se ponuda dostavlja na adresu: Općina Legrad, Trg Svetog Trojstva 52 A, 48317 Legrad, s naznakom „Ponuda za uređenje vanjskog dijela dječjeg igrališta u Dječjem vrtiću u Legradu – NE OTVARATI“.
	Ova obavijest objavljuje se na internetskoj stranici Općine Legrad 20.07.2018. godine.
 
	Unaprijed Vam se zahvaljujemo,
	S poštovanjem!
  
                                                                                                           Općinski načelnik:
                                                                                                     Ivan Sabolić, mag.pol. v.r. 

Prilog:
- Obrazac Ponude, 
- Tehnički opis projekta,
- Troškovnik,
- Obrazac Izjave o dostavi jamstva za uredno ispunjenje ugovora. 

OBRAZAC „PONUDA“

PONUDA BROJ: ___________________
ZA PREDMET: 
- uređenje vanjskog dijela dječjeg igrališta u 
Dječjem vrtiću u Legradu 

A)	PODACI O NARUČITELJU		
1.	Naziv i sjedište	OPĆINA LEGRAD	
2.	Telefon	048/835-051  
863-241	
3.	Telefax	835-455	
4.	E-pošta	opcina-legrad@kc.t.com.hr	
5.	Internetska adresa	www.opcinalegrad.hr	
7.	OIB	95039920703	
B)	PODACI O PONUDITELJU		
1.	Naziv ponuditelja
		
2.	Adresa ponuditelja: 
		
3.	OIB:
		
4.	IBAN
		
5.	Adresa za dostavu pošte
		
6.	Adresa elektroničke pošte
		
7.	Osoba po zakonu ovlaštena za zastupanje
		
8.	Kontakt osoba ponuditelja
		
9.	Broj telefona
		
10.	Broj telefaxa

C)	
CIJENA PONUDE		
1.	Cijena ponude (bez PDV-a)
		
2.	PDV	
	
3.	UKUPNA CIJENA 
(s porezom na dodanu vrijednost)

D)	ROKOVI I OSTALO		
1.	Rok, način i uvjeti plaćanja
		
2.	Rok valjanosti ponude
		
3.	Početak nabave
		
4. 	Završetak nabave
		
5.	Jamstveni rok za otklanjanje nedostataka		
E)	PRILOZI PONUDE	Upisati DA/NE	
1.	Popunjeni Troškovnik 
		
2.	Izjava o dostavi jamstva za uredno ispunjenje ugovora		
3.	Dokaz poslovne sposobnosti (izvod iz registra ili dr. isprava)		

U __________, dana _________ 2018.             

                                                                                                      Ovlaštena osoba ponuditelja:
                                                                              M.P.
                                                                                                 
                                                                                                    _________________________ 
                                                                                                           (ime i prezime,  potpis)

IZJAVA O DOSTAVI JAMSTVA ZA
UREDNO ISPUNJENJE UGOVORA

___________________________________________________________________________
                                                              (naziv i sjedište ponuditelja)

zastupan po _________________________________________________________________
                                                               (ime i prezime ovlaštene osobe)

kao ponuditelj u postupku jednostavne nabave UREĐENJE DJEČJEG IGRALIŠTA U DJEČJEM VRTIĆU U LEGRADU, u svrhu sklapanja ugovora, dajem slijedeću

I Z J A V U

Ja, ______________________________ iz ______________________________, osobna 

iskaznica broj ______________________, izdana od __________________________, kao 

osoba ovlaštena za zastupanje ________________________________________________, izjavljujem da ću u slučaju odabira ponude prilikom potpisivanja ugovora o izvršenju nabave dostaviti jamstvo za uredno ispunjenje ugovora. 
Naručitelj će dostaviti jamstvo za uredno ispunjenje ugovora u obliku bjanko zadužnice popunjene i ovjerene sukladno Pravilniku o obliku i sadržaju bjanko zadužnice („Narodne novine“ broj 115/12), a koja će svojom vrijednošću pokriti (najmanje) 5% ugovorene ukupne cijene (sa porezom na dodanu vrijednost) sa rokom valjanosti 30 dana dužim od roka izvršenja ugovora.

U _____________________ , dana _________________ 2018.

                                                                      M.P.                      ZA PONUDITELJA:

                                                                                              ______________________
                                                                                                 (potpis ovlaštene osobe)  

1 /  TEHNIČKI OPIS 

1.1.  UVODNE NAPOMENE
Na zahtjev investitora Općine Legrad izrađen je Glavni projekt za rekonstrukciju dječjeg igrališta u sklopu djećjeg vrtića u naselju Legrad. Predmetni zahvat planiran je na Trgu Svetog Trojstva 45 u naselju Legrad, katastarska čestica 2996, k.o. Legrad.
Sukladno članku 4, stavak 2 Pravilnika o jednostavnim i drugim građevinama i radovima (NN112/17) dječje igralište može se graditi bez građevinske dozvole, a u skladu s glavnim projektom. Za dječje igralište nije potrebno ishoditi uporabnu dozvolu s obzirom da se dječja igrališta prema posebnim propisima evidentiraju u katastru samo kao vrsta uporabe zemljišta, a ne kao građevine, sukladno članku 12, Pravilnika o sadržaju i obliku katastarskog operata katastra nekretnina (NN 142/08, 148/09). Iz tog razloga, Investitor koji ima namjeru graditi dječje igralište dužan je angažirati ovlaštenog projektanta za izradu glavnog projekta i izraditi projekt za dio obuhvata -  dječje igralište. 

1.2. POSTOJEĆE STANJE, OBLIK I VELIČINA OBUHVATA
Dio zahvata koji je obrađen glavnim projektom „Dječje igralište“, predstavlja uži obuhvat prostora na kojem je smješteno postojeće dječje igralište. 
Parcela k.č.: 2996, k.o. Legrad koja prema namjeni upisnoj u katastar predstavlja:
-	parkiralište od  1622 m2 
-	dječje igralište od  1043 m2
-	zgrada dječjeg vrtića od  386 m2,
 Dječje igralište je locirano zapadno od zgrade vrtića, igralište je ograđeno metalnom žičanom ogradom visine cca 120cm koja je pričvršćena na betonski podest visine cca 30cm. Pristup igralištu je omogućen putem otvora na južnom i istočnom pročelju zgrade i vrata ograde locirane sjeverno i istočno od zgrade vrtića.   
Nakon izgradnje vrtića formirano je igralište te su postavljena drvena igrala koja su i danas tamo, samo su u vrlo lošem stanju, oštećena, dotrajala i opasna za igru i sigurnost djece: ljuljačke, pješčanik, kombinirana igrala sa toboganom, penjalicama, ljuljačkama i tunelom te razni drveni elementi. Navedena igrala se planiraju demontirati i ukloniti. Tri njihaljke na jednoj opruzi se zadržavaju, pregledom je ustanovljeno da su u dobrom stanju i mogu služiti za igru. Potrebno je ugraditi antistresnu podlogu ispod njihovog podnožja u slučaju pada djece sa sprave.

1.3. SMJEŠTAJ GRAĐEVINE NA PROSTORU ZAHVATA
	Novo projektirano dječje igralište smješteno je na ograđenom prostoru,bruto površine 1043 m2. Novo igralište zauzima dio čestice 2996, koja je u vlasništvu Općine Legrad. 
	Igralište je osmišljeno da se južno od zgrade vrtića postave drveni golovi za nogomet i stolovi sa klupama. Glavni dio igrališta predviđen je zapadno od zgrade vrtića na način da su uz kružno uz ogradu postavljena velika igrala: ljuljačka sa dvije sjedalice, kombinirano igralo sa dva tobogana i kućica za igru na stupovima dok su u centralnom dijelu predviđena postojeća igrala na oprugama, nova klatilica na opruzi, kombinirano igralo sa tunelom, penjalicom i toboganom. Predviđena je ugradnja didaktičkih igrala: ploče za crtanje, ploče križić kružić te gumenih gljiva za preskakanje i iscrtane školice na antistresnoj podlozi. Planirane sprave su za igru više dobnih skupina, 1+ do 6+ godina. Ispod sprava predviđena je ugradnja antistresnih podloga kao zaštita pri mogućem padu djece sa igrala.
Uz južnu stranu ograde planira se zasaditi drvored Acer Ginnala sa svrhom pružanja hlada i zaštite od vjetra. U sjevero-zapadnom dijelu predviđena je sadnja stabla Picea Omorika koje zbog položaja ne bi imalo ulogu pružanja zaštite od sunca, već bi imalo više edukativnu ulogu i estetsku vrijednost. Navedena stabla nemaju pikave listove kao ni otrovne plodove. Postojeća stabla kuglastog javora će investitor izmjestiti na drugu lokaciju.

1.4. NAMJENA PLANIRANE IZGRADNJE
	Novo projektirano dječje igralište je predviđeno za igru djece  različitih uzrasta. Sva igrala imaju pripadajuću podlogu.

1.5. KONSTRUKCIJA I MATERIJALI
	Dječje igralište je smješteno u travnatu površinu. Ispod sprava za igranje izvode se podloge namijenjene za tu spravu. Sva oprema igrališta je standardizirana sa svim potrebnim atestima za namjenu na otvorenom, sigurnost u upotrebi, te uputstvima za postavljanje i korištenje. Sva ugradnja je tipskim detaljima proizvođača opreme za pojedini element opreme, na betonske temelje, sva oprema kao što su montažni elementi mreže, konopi i sl. su u paketu. U zoni igrališta predviđena je ugradnja drvene klupe za sjedenje i solarneklupe u svemu kako je prikazano u grafičkim prikazima.

1.6. INSTALACIJE
	Od instalacija na predmetnom zahvatu nalazi se stup na nadzemnom niskonaponskom mrežom i vod kanalizacije sa revizionim oknima. Položaj je jasno vidljiv na situaciji i na terenu.
	Ukoliko tijekom radova dođe do oštećenja instalacija uslijed radova, izvođač radova je u obvezi izvršiti sanaciju o svom trošku.

1.7. GRAĐENJE
	Prije početka radova izvođač je dužan izvijestiti Nadzornog inženjera o odabranoj tehnologiji građenja, dinamici odvijanja radova te se informirati o svim instalacijama koje se mogu oštetiti nepažnjom tijekom izvođenja radova.
	Na svim površinama predviđenim u projektu, kao i onima koje odredi nadzor treba ukloniti sav nepotreban materijal, igrala, objekte, te ga deponirati na mjestima pristupnim za utovar gdje neće smetati ostalim radovima. Sav materijal mora biti zbrinut na siguran način, dopremljen na adekvatno odlagalište po izboru Investitora, a u skladu sa zaštitom okoliša. Betonske temelje pojedinih igrala treba u cijelosti izvaditi te na siguran način sanirati mjesto iskopa. 
	Gradilište mora biti uređeno na način da je omogućeno nesmetano izvođenje svih radova koji su predviđeni projektom. Gradilište mora biti osigurano od pristupa osoba koje nisu zaposlene na gradilištu. Moraju se poštivati mjere zaštite na radu po pitanju osiguranja granica gradilišta  prema okolini, određivanju mjesta, način transporta, utovar, istovar i deponiranje raznih vrsta građevnog materijala i teških predmeta, osiguravanja opasnih mjesta i ugroženih prostora na gradilištu, određivanje vrste i smještaja građevinskih strojeva i postrojenja, te odgovarajuće osiguranje s obzirom na lokaciju gradilišta. Moraju se odrediti vrste i količine potrebnih osobnih zaštitnih sredstava i opreme, te druge neophodne mjere zaštite na radu.
Na mjestima izvođenja radova u blizini instalacija iskope obaviti ručno, a njihov položaj točno utvrditi probnim iskopima.
	Nakon iskopa zemlje potrebno je otpočeti sa radovima na montaži igrala i naprava. Za svu priloženu opremu (igrala, naprave) i materijale koji se ugrađuju Podizvođač je dužan predočiti pravovaljane certifikate o sukladnosti proizvoda sa zahtjevima norme HRN EN 1176:2008, uvjerenje i ispitanoj kvaliteti opreme za igrališta i igrališnoj površini, odnosno pravovaljanim atestima po pitanju kvalitete materijala, mehaničkih svojstava, sigurnosti, otpornosti i neotrovnosti površina, funkcionalno-tehničkoj ispravnosti igrala i slično. Podizvođač je dužan dato jamstveni rok za kvalitetu i sigurnost opreme i montaže.
	Nakon svih radova na uređenju prostora ostatak tla i otpadnog materijala potrebno je transportirati sa gradilišta na deponiju. Sve betonske površine te mjesta deponiranja materijala koji su bili korišteni prilikom izvođenja radova treba očistiti, a ukoliko na njima ima blata i oprati, odnosno dovesti u prvobitno stanje.
	Opremu i sredstva za rad, neutrošeni materijal i sl. moraju biti uklonjeni, a zemljište na području radova i prilazima na mjestu radova dovedeno u uredno stanje.

1.8. OSTALO
	Svi radovi na izradi igrališta moraju biti izvedeni u skladu sa važećim propisima i hrvatskim normama.
	Izmjene i dopune koje se tijekom radova ukažu kao nužnost mogu se izvršiti samo uz suglasnost Investitora, Projektanta i Nadzornog inženjera.

1.9. IZBOR IGRALA I URBANE OPREME KOJA SE UGRAĐUJE 

1.	KLATILICA NA DVIJE OPRUGE

Izrađena od kvalitetnog drva impregniranog sa 3 sloja laka. Metalni ovjes izrađen od dekapiranog lima, zaštićenog temeljnim premazom i završnim lakom. Na njega su rudarskim stegama pričvršćene dvije čelične opruge.
dimenzije: 3000x850x400 mm 

2.	LJULJAČKA SA DVIJE SJEDALICE
Izrađena od kvalitetnog drva stolarski obrađeno, impregnirano i zaštićeno lazurom. Sjedalice izrađene od poliesterskog laminata, ovješene pocinčanim lancima na okrugli nosač.
dimenzije: 2800x1950x2650 mm

4.	PLOČA KRIŽIĆ KRUŽIĆ
Dimenzija okvira sa kockama 710x760 mm. Ploča izrađena od kvalitetnog drva, grede 110x110 mm. Stolarski obrađeno blanjanjem i finim brušenjem te impregnirano i zaštićeno lazurom u 3 sloja. Svi oštri bridovi su otklonjeni zbog sigurnosti izvedbom radijusa R20.
Drvena konstrukcija međusobno je spojena urezivanjem preklopa,ljepljenjem te osigurana pocinčanim iver vijcima. Unutra ploče kockice dim. 160x110x110 mm, koje se okreću na inox cijevi fi 12 mm.
dimenzija : 710x110x1450 mm

5.	ŠKOLSKA PLOČA
Ploča je izrađena od kvalitetno obrađenog drveta zaštićenog u tri sloja laka. Obrada drva: stolarski, blanjanjem te završnom obradom, finim brušenjem. Svi oštri bridovi su otklonjeni zbog sigurnosti izvedbom radijusa R20. Pano školske ploče za pisanje, boja zelena, lakirana transparentnom antigrafitnom podlogom.
dimenzije: 1500x1500mm 

6.	KOMBINIRANA SPRAVA S DVA TOBOGANA
Sastoji se od obostrane penjalice, ljuljačke sa dvije sjedalice, tornja sa krovićem i ravnim toboganom, stepenice za penjanje na podest i viši podest sa zavojitim toboganom . Izrađena je  od kvalitetnog drva, stolarski obrađenog blanjanjem i finim brušenjem te impregnirana i zaštićena lazurom u 3 sloja. Svi oštri bridovi su otklonjeni zbog sigurnosti izvedbom radijusa R20. 
dimenzije: 7730x4200x3700 mm

7.	KOMBINIRANA SPRAVA TIP FLORA
Sastoji se od tri malena tornja koji su povezani s jednim tunelom i jednim mostićem dužine 100cm, na jednom bočnom podestu se nalazi penjalica koja vodi do tunela s kojim povezuje središnju platformu, na koju je također ulaz, preko stepenica s ogradom, dok na drugoj bočnoj platformi imamo izlaz u obliku tobogana. Tobogan se oslanja na prirubnicu učvršćenu na stupovima. Krov središnje kućice je u boji cvijeta. Sprava je namijenjena za manju djecu te su stoga platforme na minimalnoj visini tj. na 900mm od zemlje. Središnju platformu štiti krov u obliku cvijeta. Stupovi kućice su od laminirane građe. Temeljenje kućice vrši se kvadratnim, toplocinčanim temeljnim elementima. Izrađeno prema EN 1176 normi za proizvodnju opreme za dječja igralište. Boje kao na fotografiji. 
dimenzije:7000x3000x2300mm 

14.	KUĆICA S PODESTOM
Kućica za igru sa stolom i klupicama izrađena je od troslojno lameliranih drvenih greda - kvalitetnog crnogoričnog drveta koje je površinski zaštićeno visoko kvalitetnim ekološkim bojama ili premazima za zaštitu drveta. Drveni dijelovi kućice stolarski su obrađeni i zaobljenih bridova. Konstrukcija kućice se  montira na metalne toplocinčane ankere koji se temelje u tlo, tako da drveni dijelovi nisu u doticaju sa zemljom. Kućica sa tri strane ograđene dekorativno oblikovanim pločama od polietilena troslojnog u dvije boje, a u unutrašnjosti su smješteni stol i dvije klupice. Kućica je na visini od tla 45cm.
 Dimenzije :2250x2300x2100 mm

8. ANTISTRES PODLOGA (PLOČE 500X500X50) ŠKOLICA
Ploče se izrađuju iz gumenog granulata. Apsorpcijom udara prilikom poda znatno je umanjena mogućnost ozljeđivanja, niske skliske, otporne na vanjske temperaturne razlike, smanjuju razinu buke, vodopropusne su i omogućuju korištenje igrališta i terena bez obzira na vremenske prilike. Sastavom i otpornošću na habanje nude visok stupanj sigurnosti i dugotrajnost uređenih terena uz minimalne troškove održavanja
Zelena boja ploče sa crvenim brojevima od 1 do 10	

9.	GLJIVE
Set sadrži: 3 kape (boja:crvena, zelena, žuta, plava) stabljika dužine 30cm 1 kom, 
stabljika dužine 40 cm 1 kom, stabljika dužine 50 cm 1 kom i 3 baze.

10.	STOL S KLUPAMA TIP VRTIĆ
Izrađeno od kvalitetnog drva, stolarski obrađeno. Impregnirano i zaštićeno lazurom. Drvo zaobljeno na rubovima i brušeno. Svi metalni dijelovi galvanizirani. Namjena je za igru djece, u parkovima, dječjim vrtićima, školama. 
Dimenzija (mm): Stol 1200x600x300 mm, Klupa 1200x300x300 mm

12.	GOL ZA MALI NOGOMET 
Dimenzije: 1200 x 620 x 800 mm, Izrađen od čeličnih profila, antikorozivno zaštićenih temeljnom bojom i završnim lakom.
Boja metalnog okvira: antracit, boja mreže bijela. Gol se isporučuje sa nosačima i mrežom.

14.	ANTISTRESNA PODLOGA ( PLOČE 500X500X50) 
Za oblaganje dječjih igrališta i sportskih terena.
Ploče se izrađuju iz gumenog granulata. Apsorpcijom udara prilikom poda znatno je umanjena mogućnost ozljeđivanja, niske skliske, otporne na vanjske temperaturne razlike, smanjuju razinu buke, vodopropusne su i omogućuju korištenje igrališta i terena bez obzira na vremenske prilike. Sastavom i otpornošću na habanje nude visok stupanj sigurnosti i dugotrajnost uređenih terena uz minimalne troškove održavanja. 

14.	DRVENA KLUPA – DIO URBANE OPREME
Klupa, čelična konstrukcija s plastifikacijom RAL 9010 usidrena u pod, s drvenim sjedalom i naslonom – drvo ariš ili iroko, dužine 1800 mm.

15.	SOLARNA KLUPA – DIO URBANE OPREME
Solarna klupa u antracit boji, ugradnja prema projektu. Klupa se ugrađuje, tipla u gotovu armiranu betonsku ploču dimenzija 185cmx55cm, debljine 20cm. Klupa ima mogućnost rasvjete i punjenja uređaja putem 4 usb priključka.

16.	KOŠ ZA OTPAD – DIO URBANE OPREME
Predviđena je ugradnja koša za otpad, ugradnja prema projektu. Konstrukcija cinčani čelik RAL 9010. Koš identičan kao već ugrađeni ispred ulaza u zgradu.

2 /  PROGRAM KONTROLE I OSIGURANJA KVALITETE 

OPĆENITO
PRIPREMNI RADOVI
GRAĐEVINSKI RADOVI
-	ZEMLJANI RADOVI
-	DONJI NOSIVI SLOJ (PODLOGA)
-	ODVODNJA
-	TESARSKI RADOVI
-	BETONSKE KONSTRUKCIJE

2.1.  OPĆENITO
	Sve radove trebaju obavljati za to stručno osposobljene osobe, uz stalni stručni nadzor. Prije prelaska na iduću fazu radova, nužno je odobrenje nadzornog inženjera. Za svako odstupanje od projekta, te u slučaju nepredviđenih okolnosti, potrebna je konzultacija Projektanta. Izvođač je dužan u potpunosti poštivati sve mjere osiguranja i kontrole kvalitete. Svi upotrijebljeni materijali i svi izvedeni radovi trebaju udovoljavati zahtjevima važećih normi, propisa i pravila struke. Osobito se u svemu treba pridržavati „Općih tehničkih uvjeta za radove na cestama“ u dijelu koji je na snazi, te rješenja detalja prema projektima. Za vrijeme izvođenja radova potreban je stalna nazočnost nadzornog inženjera, kontinuirani geodetski nadzor, te povremeni projektantski nadzor.
	Pri građenju obavezna je primjena svih važećih propisa, standarda i pravilnika za materijale i konstrukcije koje se koriste i primjenjuju tijekom izvedbe.
	Za svaki ugrađeni materijal i građevinski proizvod potrebno je dokazati njegovu uporabljivost, odnosno njegova tehnička svojstva moraju biti sukladna svojstvima određenim odgovarajućom normom. Primjenjivati odgovarajuće HRN.
Ne dopušta se ugradnja materijala i proizvoda koji nemaju valjanu dokumentaciju.

2.2. PRIPREMNI RADOVI
Primopredaja gradilišta
Investitor predaje izvođaču radova građevinski uređeno zemljište. Prilikom primopredaje potrebno je u građevinski dnevnik upisati sve elemente važne za primopredaju (popis dokumentacije, važne točke na gradilištu, posebne uvjete koji utječu na način građenja i sl.). Izvođač preuzima iskolčenu trasu nakon obilaska svih iskolčenih dijelova građevine (HRN U.E1.010).
Osiguranje gradilišta pogonskom energijom i vodom
Izvođač je sam dužan osigurati pogonsku energiju i vodu za potrebe gradilišta.
Dinamika izvođenja radova
	Izvođač je uz ponudu dužan priložiti PLAN DINAMIKE IZVOĐENJA RADOVA s prijedlogom roka završetka radova. Ako investitor traži određeni rok završetka, tada je izvođač dužan uz dinamički plan izvođenja dati način pojačanog angažiranja kapaciteta kojim će se moći zadovoljiti traženi rok. Angažiranje planiranih kapaciteta podliježe stalnoj kontroli nadzorne službe. Kod planiranja dinamike treba se pobrinuti o stvaranju uvjeta za rad u nepovoljnim vremenskim uvjetima i niskim temperaturama, jer se ti uvjeti neće priznavati kao razlog za produljenje roka, niti će se posebno obračunavati stvaranje uvjeta za rad u nepovoljnim uvjetima, njega konstrukcija i upotreba potrebnih aditiva.
Organizacija gradilišta
	Organizaciju gradilišta sa shemom transporta i energetskih priključaka izrađuje izvođač i treba je dati na uvid u odobrenje investitoru.
Osiguranje objekta
	Prije početka izvođenja radova izvođač je dužan osigurati objekt kod OZ-a i prijaviti ga nadležnoj građevinskoj inspekciji, te o tome dati investitoru pisani dokaz.
Tehnička zaštita
	Svi elementi tehničke zaštite, prema važećim propisima ukalkulirani su u cijenu, tj. Obuhvaćeni faktorom gradilišta. Radi kontrole provođenja tehničke zaštite, izvođač je dužan pravovremeno prijaviti početak radova nadležnoj inspekciji rada, a o provođenju zaštite treba izraditi poseban elaborat koji mora ovjeriti kod inspekcije rada, te jedan primjerak dostaviti investitoru.
Geodetska kontrola
	Izvođač je dužan osigurati stalnu geodetsku kontrolu izvođenja objekta. Na gradilištu treba redovno obnavljati iskolčenja građevine položajno i visinski u skladu sa standardom (HRN U.E1.010). Sva zapažanja unositi u građevinski dnevnik
	Tijekom građenja vršiti:
•	stalnu kontrolu iskolčene trase i druge geometrije svih elemenata,
•	kontrolu osiguranja svih točaka,
•	kontrolu postavljenih profila,
•	kontrolu repera i poligonih točaka.

2.3. GRAĐEVINSKI RADOVI
Posebni uvjeti
	Radove izvesti točno prema opisu projekta, troškovnika i Općim tehničkim uvjetima za radove na cestama u dijelu koji je na snazi.
	U stavkama gdje nije objašnjen način rada i posebne osobine finalnog produkta izvođač je duža pridržavati se uobičajenog načina rada, bivajući odredbe važećih standarda, uz obavezu izvedbe kvalitetnog proizvoda. Osim toga, izvođač je obvezan pridržavati se upute projektanta u svim pitanjima koja se odnose na izbor i obradu materijala i način izvedbe pojedinih detalja, ukoliko nije već detaljno opisano troškovnikom, a naročito u slučajevima kada se zahtjeva izvedba van propisanih standarda.
	Sav materijal za izgradnju mora biti kvalitetan i mora odgovarati opisu troškovnika i postojećim građevinskim propisima. Cijene pojedinih radova moraju sadržavati sve elemente koji određuju cijenu gotovog proizvoda, a u skladu s odredbama troškovnika.
	Ako izvođač sumnja u valjanost ili kvalitetu nekog propisanog materijala ili drži da za takvu izvedbu ne bi morao preuzeti odgovornost, dužan je o tome obavijestiti projektante i nadzornu službu s obrazloženom dokumentacijom. Konačnu odluku donosi projektant u suglasnosti s nadzornim inženjerom investitora, nakon proučenog prijedloga proizvođača.
	U slučaju da opis stavke nije dovoljno jasan, mjerodavna je samo uputa i tumačenje projektanta. O tome se izvođač treba informirati već prilikom sastavljanja jedinične cijene. Na temelju Zakona o gradnji (NN 153/13, 20/17) i Zakona o građevnim proizvodima (NN 76/13, 30/14, 130/17) mjerodavne podloge za upravljanje kvalitetom građevinskih proizvoda su Pravilnik o ocjenjivanju sukladnosti, ispravama o sukladnosti i označavanju građevnih proizvoda (NN 103/08, 147/09, 87/10 i 129/11) i Tehnički propis za građevinske konstrukcije (NN 17/17).
Ispitivanja i atesti
	Da bi se osigurala stalna kvaliteta sastavnih materijala te da bi se imao odgovarajući uvid u kvalitetu sastavnih materijala potrebno je:
a)	kontrolirati kvalitetu materijala,
b)	osigurati odgovarajuću dokumentaciju o kvaliteti materijala,
c)	za ispitivanje materijala primjenjivati metode ispitivanja, standarde i propise dane u Općim tehničkim uvjetima.
Kontrola kvalitete
	Kontrola kvalitete sastoji se od:
•	ispitivanja pogodnosti materijala,
•	tekuće kontrole,
•	kontrolnog ispitivanja,
•	provjere kvalitete uskladištenih materijala.
Ispitivanje pogodnosti
	Pogodnost materijala s obzirom na njegovu namjenu utvrđuje se prethodnim laboratorijskim ispitivanjima. Svojstva materijala moraju zadovoljiti zahtjeve Općih tehničkih uvjeta. Uzorkovanje i ispitivanje obavlja licencirana institucija za kontrolu kvalitete.
Tekuća kontrola
	Tekuća kontrola obavlja se radi kontrole tehnološkog procesa. Tekuća ispitivanja obavlja proizvođač u vlastitom laboratoriju ili o njegovom trošku obavlja organizacija za kontrolu kvalitete. Učestalost i vrste tekućih ispitivanja popisani su Općim tehničkim uvjetima, ovisno o vrsti i namjerni materijala.
Kontrolno ispitivanje
	Kontrolno ispitivanje obavlja se radi provjere usklađenosti kvalitete proizvoda sa svojstvima i karakteristikama propisanim Općim tehničkim uvjetima. Kontrolna ispitivanja može obavljati jedino organizacija za kontrolu kvalitete, koja obavlja i uzorkovanje materijala. Učestalost i vrste ispitivanja propisano su Općim tehničkim uvjetima, ovisno o vrsti i namjeni materijala. Za materijale koji podliježu Naredbi o obaveznom atestiranju Državnog Zavoda za normizaciju, uzorkovanje i ispitivanje radi izdavanja atesta obavlja isključivo ovlaštena organizacija.
Provjera kvalitete usklađenosti materijala
	Ispitivanjem se utvrđuje kvaliteta materijala uskladištenog na deponijima, silosima, cisternama i u ovim slučajevima:
•	kad svojstva i karakteristike nisu praćeni u tijeku proizvodnje,
•	radi provjere svojstava i karakteristike, a prema posebnom zahtjevu ili potrebi.
Uzorkovanje i ispitivanje obavlja organizacija za kontrolu kvalitete.
Dokumentacija
Izvještaj o prethodnom ispitivanju kvalitete s ocjenom pogodnosti materijala
Izvještaj o pogodnosti materijala mora sadržavati ove podatke:
•	opći dio: naziv materijala, uzorkovanja, podatke o naručiocu proizvođača, datum uzorkovanja i završetku ispitivanja, namjenu materijala i laboratorijsku oznaku uzorka,
•	mjesto rezultate svih laboratorijskih ispitivanja propisanih Općim tehničkim uvjetima za tu vrstu materijala,
•	ocjenu kvalitete materijala s obzirom na vrstu i namjenu,
•	mišljenje o pogodnosti materijala s obzirom na namjenu.
Izvještaj o tekućoj kontroli
	Rezultati tekućih ispitivanja moraju se redovito upisivati u laboratorijsku dokumentaciju (laboratorijski dnevnik, knjigu i slično). Uz dokumentaciju koja prati isporuku proizvođač je dužan priložiti rezultate tekućih ispitivanja koji se odnose na isporučene količine.
Izvještaj o kontrolnom ispitivanju
	Izvještaj o kontrolnom ispitivanju mora sadržavati ove podatke:
•	opći dio: naslov proizvoda, podatke o proizvođaču i naručiocu, mjesto, način i datum uzorkovanja, količinu uzorka, završetak ispitivanja i laboratorijsku oznaku uzorka, rezultate laboratorijskih ispitivanja, ocjenu kvalitete materijala obzirom na vrstu i namjenu.
Atest
Za proizvode koji podliježu Naredbi o obaveznom atestiranju Državnog Zavoda za normizaciju, izdaje se atestna dokumentacija propisana Naredbom. (Naredba o obaveznom atestiranju frakcioniranog kamenog agregata za beton i asfalt- Narodne novine br. 53/91).
Uvjerenje o kvaliteti proizvoda
	Uvjerenje o kvaliteti proizvoda izdaje se poslije najmanje tri uzastopna kontrolna ispitivanja proizvoda kojima je ustanovljena propisana kvaliteta. Uvjet za izdavanje uvjerenja o kvaliteti je redovita evidencija rezultata tekuće kontrole. Rok važenja uvjerenja o kvaliteti proizvoda može biti najviše jedna godina.
Uvjerenje o kvaliteti proizvoda mora sadržavati ove podatke:
•	opći dio: naziv proizvoda, deklaraciju, mjesto, podatke o proizvođaču i naručiocu, datum uzorkovanja, te laboratorijske oznake uzorka,
•	pregledni prikaz rezultata kontrolnih ispitivanja na osnovi kojih se izdaje uvjerenje,
•	ocjenu kvalitete i mišljenje o upotrebljivosti s obzirom na stalnost kvalitete proizvoda namjeni materijala i svojstva primarne sirovine,
•	rok važenja uvjerenja.
Stalnost kvalitete proizvoda do isteka roka važenja uvjerenja o kvaliteti prati se kontrolnim ispitivanjima.
Uvjerenje o kvaliteti sirovine
	Kvaliteta i svojstva sirovine koja se koristi za proizvodnju pojedinih vrsta sastavnih materijala asfaltnih mješavina utvrđuju se laboratorijskim ispitivanjem. Po završenim ispitivanjima izdaje se uvjerenje o kvaliteti i upotrebljivosti sirovine s obzirom na namjenu.
Uvjerenje o kvaliteti primarne sirovine mora sadržavati ove podatke:
•	opći dio: naziv materijala, mjesto, podatke o naručiocu, datum uzorkovanja i završetak ispitivanja, te laboratorijsku oznaku uzorka,
•	rezultate laboratorijskih ispitivanja,
•	ocjenu kvalitete i mišljenje o upotrebljivosti sirovine s obzirom na vrstu i namjenu,
•	rok važenja uvjerenja
Izvještaj o provjeri kvalitete uskladištenog materijala
	Izvještaj o provjeri kvalitete materijala deponiranog na deponijima ili uskladištenog u silose, cisterne i sl., izdaje se na osnovi laboratorijskih ispitivanja i mora sadržavati ove podatke:
•	opći dio: naziv materijala, mjesto uzorkovanja, podatke o naručiocu i proizvoditelju, datum uzorkovanja i završetka ispitivanja, laboratorijsku oznaku uzorka i približnu količinu uskladištenog materijala,
•	način uzorkovanja i približnu količinu skupnog uzorka,
•	rezultate laboratorijskih ispitivanja propisanih Općim tehničkim uvjetima za tu vrstu materijala,
•	ocjenu kvalitete,
•	mišljenje o kvaliteti i upotrebljivosti uskladištenog materijala s obzirom na namjenu.

2.4. ZEMLJANI RADOVI
Posebni uvjeti
	Pripremu površina izvesti prema HRN U.E1.010 stavka 3.2. Sve radove izvesti točno prema projektu. Predviđenu kategoriju tla označenu stavkom troškovnika treba provjeriti. Ukoliko odgovara, izvođač na gradilištu i nadzorni inženjer trebaju ustanoviti zatečenu kategoriju prema opisu u građevinskim normama, a svoj zaključak konstatirati upisom u građevinski dnevnik. Nakon završetka gradnje treba izvršiti uređenje gradilišta, te ukloniti sve nepotrebno s gradilišta.
Jediničnom cijenom za svaku pojedinu stavku troškovnika treba predvidjeti:
•	sav potreban rad za dotičnu stavku,
•	sva potrebna razupiranja, podupiranja i sl.,
•	kontrolno iskolčenje građevine,
•	sve potrebne radove, ako planiranja, nabijanje nasipa, pravilno zasijecanje pokosa i dna iskopa, jer se nepotrebni, nekontrolirani i slučajni prekopi neće priznati, a njihova sanacija će se vršiti stručno uz stalnu prisutnost nadzorne službe, te ispitivanjem projektom previđene nosivosti, na teret izvođača,
•	ako je potrebno, predvidjeti sanaciju temelja mršavim betonom, osiguranje permanentnog otjecanja oborinske vode s dna iskopa na svim mjestima gdje za to ne postoje prirodne ili tehničke mogućnosti i crpljenje atmosferske vode.
Pod terminom atmosferske vode podrazumijeva se sva voda koja se nalazi iznad ispitanog nivoa podzemne vode, uključivo i procjedna voda koja klizi nepropusnim slojevima terena. Stavke zemljanih radova obračunavaju se u sraslom ili zbijenom stanju po kubičnom metru.
Transport preostalog materijala na deponiju obračunava se po kubičnom metru u rastresitom stanju, a stavka obuhvaća i grubo planiranje deponije.
Kontrolna ispitivanja
	Izvođač radova je dužan obavljati (osigurati) tekuću kontrolu dimenzija u tijeku rada koji u svemu moraju odgovarati dimenzijama iz projekta. Detaljna kontrola obavlja se pri preuzimanju završnog sloja nasipa (posteljice) mjerenjem od osiguranih, iskolčenih točaka osi ceste po horizontalnoj i vertikalnoj projekciji.
Kontrola ispitivanja obuhvaćaju:
•	određivanje stupnja zbijenosti u odnosnu na standardni Proctorov postupak (Sz>100%), najmanje na svakih 2000 m2,
•	određivanje modula stišljivosti (Ms≥30MN/m2) kružnom pločom fi 30cm najmanje na svakih 500 m2 uređenog temeljnog tla, najmanje na svakih 2000 m2 (u skladu sa HRN U.BI.046),
•	ispitivanje granulometrijskog sastava nasipnog materijala najmanje svakih 2000 m3 izvedenog nasipa,
•	određivanje modula stišljivosti kružnom pločom fi 30 cm najmanje svakih 500 m2 izvedene i uređene posteljice.
Nasipavanje izvoditi u propisanim debljinama slojeva i s propisanom zbijenošću. Osobito posvetiti pažnju izvedbi pokosa nasipa.
Kontrola geometrije vrši se kontinuirano, vizualno i mjerenjem. Kontrola zbijenosti vrši se probno po slojevima i obvezno na vrhu.
Tijekom radova na iskopima treba kontrolirati:
•	da se iskop obavlja prema profilima i visinskim kotama iz projekta, te propisanim nagibima pokosa iskopa (uzimajući u obzir geomehanička svojstva tla),
•	da tijekom rada ne dođe do potkopavanja ili oštećenja okolnih građevina ili okolnog tla,
•	da se ne vrše nepotrebno povećani ili štetni iskopi,
•	da se ne degradira ili oštećuje temeljno tlo zbog nekontroliranih miniranja i neadekvatnih iskopa,
•	da za vrijeme rada na iskopu pa do završetka svih radova na objektu izvođač je dužan osigurati pravilnu odvodnju,
•	ne smije se dozvoliti zadržavanje vode u iskopima,
•	vrstu i karakteristiku temeljnog tla kontrolirati prema geotehničkom elaboratu, a dubine i gabarite iskopa prema građevinskom projektu građevine.
Nagibi pokosa trebaju odgovarati projektu, odnosno moraju biti takvi da osiguraju stabilnost terena i nemoguće naknadna slijeganja. Nestabilne plohe treba sanirati. Debljina humusnog sloja treba odgovarati projektu (kontrolirati s nadzornim inženjerom). Pri hortikulturnom uređenju pokosa, treba osigurati kvalitetna gnojiva, sjeme i sadnice.
Sve gotove površine građevine moraju biti prema projektu ili zahtjevu nadzornog inženjera, s potrebnim uzdužnim padovima, poprečnim nagibima i zadovoljavajućim ravnostima.
Ako radovi nisu kvalitetni, nadzorni će inženjer obustaviti radove i zahtijevati da se nedostaci poprave na trošak izvođača.

DONJI NOSIVI SLOJ (PODLOGA)	
Izvođač radova je dužan obavljati (osigurati) tekuću kontrolu završnog nosivog sloja od mehanički zbijenog zrnatog kamenog materijala koji mora u svemu odgovarati dimenzijama iz projekta. Ovaj sloj se može raditi tek kad nadzorni inženjer primi posteljicu u pogledu ravnosti, projektiranih nagiba, pravilno izvedene odvodnje i traženih uvjeta kvalitete.
Kontrolna ispitivanja nosivog sloja obuhvaćaju:
•	ispitivanje modula stišljivosti pomoću kružne ploče fi 30cm u skladu sa HRN U.BI.046 (Ms = 100MN/m2 najmanje na svakih 500 m2),
•	ispitivanje stupnja zbijenosti volumometrom u odnosu na modificirani Proctorov postupak (Sz≥98%) na svakih 500 m2,
•	ispitivanje granulometrijskog sastava najmanje na svakih 2000 m2,
•	ispitivanje ravnosti površine letvom duljine 4,0m na svakom poprečnom profilu gdje ravnost može odstupiti najviše ±1,00 cm.
Sve gotove površine moraju biti prema projektu ili zahtjevu nadzornog inženjera. Ako radovi nisu kvalitetni nadzorni inženjer će obustaviti radove i zahtijevati da se nedostaci poprave na trošak izvođača.
ODVODNJA
Posebni uvjeti
Pripremu gradilišta izvesti prema HRN U.E1.010 stavka 3.2. Sve radove izvesti prema projektu. Predviđenu kategoriju tla označiti stavkom troškovnika treba provjeriti. Ukoliko ne odgovara rukovoditelj gradilišta i nadzorni inženjer trebaju konstatirati upisom u građevinski dnevnik. Nakon završetka gradnje trena obaviti uređenje gradilišta te ukloniti sve nepotrebno s gradilišta. Nakon završetka gradnje treba obaviti uređenje gradilišta te ukloniti sve nepotrebno s gradilišta.
Jediničnom cijenom za svaku pojedinu stavku troškovnika treba predvidjeti:
•	potreban rad za dotičnu stavku,
•	sva potrebna razupiranja, podupiranja i sl.,
•	kontrolno iskolčenje građevine,
•	sve potrebne radove, kao planiranja, nabijanje nasipa, pravilno zasijecanje pokosa i dna iskopa, jer se nepotrebni, nekontrolirani i slučajni prekopi neće priznati, a njihova sanacija će se vršiti stručno uz stalnu prisutnost nadzorne službe, te ispitivanjem projektom predviđene nosivosti, na teret izvođača. Ako je potrebno, predvidjeti sanaciju temelja mršavim betonom, osiguranje permanentno utjecanje oborinske vode s dna iskopa na svim mjestima gdje za to ne postoje prirodne ili tehničke mogućnosti i crpljenje atmosferske vode.
Stavke zemljanih radova obračunavaju se u sraslom ili zbijenom stanju po kubičnom metru. Transport preostalog materijala na deponiju obračunava se po kubičnom metru u rastresitom stanju, a stavka obuhvaća i grubo planiranje deponije.
2.5. TESARSKI RADOVI
	Kod izvođenja tesarskih radova moraju se primjenjivati svi važeći propisi i standardi za drvene konstrukcije. Upotrjebljena građa mora zadovoljavati HRN D.A0.020. Oplata mora biti izrađena točno prema mjerama označenim u nacrtima za dijelove koji se betoniraju i to sa svim potrebnim podupiračima. Unutrašnja površina mora biti stabilna, otporna, ukrućena i dovoljno poduprta, tako da se ne može izvinuti, savinuti ni popustiti u bilo kojem smjeru. Oplata mora biti izrađena tako da se može lako skidati, bez potresa i oštećenja konstrukcije , a smije se skidati tek kada ugrađeni beton dobije odgovarajuću čvrstoću.
Pri skidanju oplate nakon dovršenja objekta treba s konstrukcije odstraniti oplatu sa svim njenim elementima, te sortirati građu u gomilama na određenim mjestima udaljenosti do 20 m od objekta.
Građa za izvedbu oplate mora odgovarati propisima i to:
•	rezana jelova građa HRN D.C1.040, HRN D.C1.041,
•	glatke ploče HRN D.C5.026.-70,
•	šper ploče HRN D.05.043,
•	čavli HRN M.B4.021.
Oplata se obračunava po GN 601.

2.6. BETONSKE KONSTRUKCIJE
Uvod
	U trupu građevine nalazi se tip betonske konstrukcije:
•	temeljna konstrukcija opreme igrališta.
Beton tvorničkih elemenata mora pri proizvodnji zadovoljavati uvjete propisane hrvatskom normom HRN U.E3.050 i Općim tehničkim uvjetima za radove na cestama.
Izvođač radova prije početka radova na ugradnji betonskih tvorničkih elemenata dužan je dokaze o kakvoću predočiti Nadzornom inženjeru.
Spomenute betonske konstrukcije biti će zimi visoko zaštićene vodom sa solima za odmrzavanje u uvjetima smrzavanja. To znači da se trebaju svrstati u XF4.
Prema članku 52. Zakona o gradnji („Narodne novine“ br. 153/13, 20/17) građevni i drugi proizvodi koji se ugrađuju u građevinu moraju ispunjavati zahtjeve propisane gore navedenim Zakonom i posebni propisima.

A/ KONTROLA KVALITETE GRAĐEVINSKIH RADOVA

A/1 KONTROLA KVALITETE GRAĐEVINSKIH RADOVA U GRAĐEVINRASTVU- BETONSKI I AB RADOVI
	Materijali koji se rabe kao i postupci ispitivanja moraju biti u skladu sa odredbama Tehničkog propisa za građevinske konstrukcije (NN 17/17) kao i pripadajućih normi i ostalih važećih propisa koji su vezani na ovo gradivo a posebno sa odredbama:
•	HRN ENV 13670-1,
•	HRN EN 206-1, ispitivanje identičnosti tlačne čvrstoće,
•	HRN EN 12504-1, ispitivanje tlačne čvrstoće betona,
•	EN 20080, čelik za armiranje,
•	ENV 1992-1-, sidreni i spojni elementi.
Beton proizveden prema odredbama Tehničkog propisa za građevinske konstrukcije i ovih tehničkih uvjeta ugrađuje se u betonsku konstrukciju prema projektu, normi HRN ENV 13670-1, normama na koje ta norma upućuje.
Kontrolni postupak utvrđivanja svojstava svježeg betona provodi se na uzrocima koji se uzimaju neposredno prije ugradnje betona u betonsku konstrukciju u skladu sa zahtjevima norme HRN RNV 13670-1 i projekta betonske konstrukcije.
Kontrolni postupak utvrđivanja tlačne čvrstoće očvrsnulog betona ocjenjivanjem rezultata ispitivanja uzoraka i dokazivanje karakteristične tlačne čvrstoće betona provodi se odgovarajućom primjenom kriterija iz Dodataka B norme HRN EN 206-1 »Ispitivanje identičnosti tlačne čvrstoće«.
Za slučaj nepotvrđivanja zahtijevanog razreda tlačne čvrstoće  betona treba na dijelu konstrukcije u koji je ugrađen beton nedokazanog razreda tlačne čvrstoće provesti naknadno ispitivanje tlačne čvrstoće betona u konstrukciji prema HNR EN 12504-1 i ocjenu sukladnosti prema EN 13791.
Armatura izrađena od čelika za armiranje prema odredbama ugrađuje se u armiranu betonsku konstrukciju prema projektu betonske konstrukcije, normi HRN ENV 13670-1, normama na koje ta upućuje.
Čelik za armiranje betona treba zadovoljavati uvjete EN 10080 i uvjete projekta konstrukcije.
Svaki proizvod treba biti jasno označen i prepoznatljiv.
Sidreni i spojni elementi trebaju zadovoljavati uvjete ENV 1992-1-1,  priznatih propisa navedenih u TPBK i uvjete projekta.
Galvanizirana armatura može se koristiti samo u betonu s cementom koji nema štetnog djelovanja na vezu s galvaniziranom armaturom.
A/2 KONTROLA KVALITETE GRAĐEVINSKIH RADOVA U GRAĐEVINARSTVU ZIDARSKI RADOVA
U projektiranju su poštivane odredbe slijedećih pravilnika, propisa i normi:
•	Tehnički propis za građevinske konstrukcije (NN 17/17).
Materijali koji se rabe moraju zadovoljiti kvalitetu utvrđenu odredbama gore navedenog Tehničkog propisa sa pripadajućim normama.
•	HRN ENV 1996-1-1,
•	HRN ENV 1996-1-2,
•	HRN ENV 1996-1-3,
•	HRB EN 771.
Ispitivanja materijala i kontrola kvalitete morta obavit će se na osnovu:
•	EN 1015-7, zapreminska masa i poroznost svježeg morta,
•	EN 1015-3, konzistencija svježeg morta,
•	EN 1015-11. tlačna i savojna vlačna čvrstoća morta.

B/ KONTROLA KVALITETE ZAVRŠENIH RADOVA U GRAĐEVINARSTVU
U projektiranju su poštivane odredbe slijedećih pravilnika i normi:
•	Pravilnik o tehničkim normativima za projektiranje i izvođenje završnih radova u građevinarstvu, SI.list SFRJ 21/90.
•	HRN U.E1.010, Projektiranje i građenje puteva, Zemljani radovi na izgradnji puteva, tehnički uvjeti,
•	HRN U.E4.014, Projektiranje i građenje puteva, izrada asfalt betona, tehnički uvjeti,
•	Pravilnik o tehničkim mjerama i uvjetima za zaštitu čeličnih konstrukcija od korozije, SI.list SFRJ 32/70,
•	HRN U.F2.017, Završni radovi u građevinarstvu, Tehnički uvjeti za izvođenje radova pri polaganju podnih obloga.
•	HRN U.F2.033, Završni radovi u građevinarstvu, Tehnički uvjeti za izvođenje betonskih podloga za nanošenje monolitnih polugotovih podova na bazi sintetskih smola.
•	HRN U.F2.034, Završni radovi u građevinarstvu, Tehnički uvjeti za izvođenje betonskih podloga za nanošenje monolitnih polugotovih podova na bazi sintetskih smola.
•	HRN U.F3.070, Podovi od lijevanog asfalta, tehnički uvjeti za izradu.

B/1 KONTROLA KVALITETE ZAVRŠNIH RADOVA U GRAĐEVINARSTVU- POLAGANJE PODNIH OBLOGA
Materijali koji se rabe moraju zadovoljiti kvalitetu utvrđenu odredbama:
•	HRN G.E5.021, podne obloge od PVC-a sa podlogom,
•	HRN G.E5.022, podne obloge od PVC-a bez podloge.

Odredbama posebnih zakona i drugih propisa:

•	Zakon o gradnji (NN br. 153/13, 20/17) 
•	Zakon o prostornom uređenju (NN br. 153/13)
•	Zakon o zaštiti i očuvanju kulturnih dobara NN 69/99, 151/03, 87/09, 88/10, 61/11, 25/12, 136/12, 157/13, 152/14, 98/15
•	Pravilnik o jednostavnim i drugim građevinama i radovima NN 112/17
•	Pravilnik o načinu obračuna površine i obujma u projektima zgrada NN 90/10, 111/10, 55/12
•	Zakon o normizaciji NN 80/13
•	Zakon o mjeriteljstvu NN 74/14
•	Pravilnik o mjernim jedinicama NN 88/15
•	Pravilnik o kontroli projekata NN 32/14
•	Pravilnik o tehničkom pregledu građevine NN 108/04
•	Pravilnik o ocjenjivanju sukladnosti, ispravama o sukladnosti i označavanju građ. proizvoda NN 103/08, 147/09, 87/10, 129/11
•	Zakon o općoj sigurnosti proizvoda NN 30/09, 139/10, 14/14
•	Zakon o tehn. zahtjevima za proizvode i ocjeni sukladnosti NN 80/13, 14/14
•	Zakon o zaštiti od požara NN 92/10
•	Pravilnik o uvjetima za vatrogasne pristupe NN 35/94, 55/94, 142/03
•	Pravilnik o hidrantskoj mreži za gašenje požara NN 08/06
•	Zakon o zaštiti na radu NN 71/14, 118/14
•	Pravilnik o zaštiti na radu za mjesta rada NN 29/13
•	Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora NN 29/83, 36/85, 42/86
•	Zakon o vodi za ljudsku potrošnju NN 56/13, 64/15
•	Zakon o zaštiti od buke NN 30/09, 55/13, 153/13, 41/16
•	Pravilnik o osiguranju pristupačnosti građevina osobama s invaliditetom i smanjene pokretljivosti NN 78/13
•	Tehnički propis za građevinske konstrukcije NN 17/17
•	Tehnički propis za sustave zaštite od djelovanja munje na građevinama NN87/08, 33/10
•	Tehnički propis za niskonaponske električne instalacije NN 5/10
•	Pravilnik o tehničkim normativima za beton i armirani beton SI.list 11/87 (tp 55/91) SI.list (011/1987)
•	Pravilnik o tehničkim normativima za upotrebu mrežaste armature u armiranobetonskim konstrukcijama SI.list 32/69
•	Pravilnik o tehničkim propisima za upotrebu rebrastog čelika u arm. betonskim konstrukcijama SI.list 39/65
•	Pravilnik o tehničkim normativima za projektiranje i izvođenje završnih radova u građevinarstvu SI.list 21/90, (tp NN 53/91, NN 69/06; P SI.list 21/90)
•	Tehnički propis o gromobranima SI.list 13/68 (tp NN 53/91, NN 87/08; p SI.list 13/68)
•	HRN U.J1.010/73 – Zaštita od požara. Ispitivanje materijala i konstrukcija. Definicije i pojmovi.
•	HRN U.J1.030/76 – Zaštita od požara. Požarno opterećenje.
•	HRN U.F2.012/78 – Završni radovi u građevinarstvu. Tehnički uvjeti za izvođenje ličilačkih radova.
•	HRN U.FS.017/78 – Završni radovi u građevinarstvu. Tehnički uvjetu za izvođenje radova pri polaganju podnih obloga.
•	HRN U.F3.050/78 – Završni radovi u građevinarstvu. Tehnički uvjeti za izvođenje taracerskih radova.

Projektant:

                                                                               Marina Rođak, mag.ing.aedif.

INVESTITOR :	OPĆINA LEGRAD, 
	TRG SVETOG TROJSTVA 52A, 48317 LEGRAD	

GRAĐEVINA :	DJEČJE IGRALIŠTE 
	TRG SVETOG TROJSTVA 45, 48317 LEGRAD	

LOKACIJA :	LEGRAD, k.č.br. 2996,  k.o. LEGRAD

BROJ TD :	8/18 - G 

TROŠKOVNIK

   
PROJEKTANT:

Marina Rođak, mag. ing. aedif.

Koprivnica, veljača 2018.